CELEX: 62016CN0330
Language: sk
Date: 2016-06-10 00:00:00
Title: Vec C-330/16: Návrh na začatie prejudiciálneho konania, ktorý podal Sąd Okręgowy w Warszawie (Poľsko) 10. júna 2016 – Piotr Zarski/Andrzej Stadnicki

12.9.2016   
            
            
               SK
            
            
               Úradný vestník Európskej únie
            
            
               C 335/33
            
         Návrh na začatie prejudiciálneho konania, ktorý podal Sąd Okręgowy w Warszawie (Poľsko) 10. júna 2016 – Piotr Zarski/Andrzej Stadnicki
   (Vec C-330/16)
   (2016/C 335/45)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Okręgowy w Warszawie
   
      Účastníci konania pred vnútroštátnym súdom
   
   
      Žalobca a odvolateľ: Piotr Zarski
   
      Žalovaný a odporca v odvolacom konaní: Andrzej Stadnicki
   
      Prejudiciálne otázky
   
   
               1.
            
            
               Predstavuje prenájom priestorov službu v zmysle článku 2 bodu 1 a článku 3 (ako aj odôvodnení 2, 3, 7, 11, 18 a 23) smernice Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách (1)?
            
         
               2.
            
            
               V prípade kladnej odpovede na prvú otázku treba pri uzatvorení nájomnej zmluvy na dobu neurčitú považovať za obchodnú transakciu v zmysle článku 1 ods. 1, článku 2 bodu 1, článku 3, článku 6 a článku 8 (ako aj odôvodnení 1, 3, 4, 8, 9, 26 a 35) smernice Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách nájomnú zmluvu alebo jednotlivú samostatnú transakciu v podobe každej splátky nájomného ako protislužby za poskytnutie priestorov a prípojok?
            
         
               3.
            
            
               Ak sa v odpovedi na druhú otázku konštatuje, že každá splátka nájomného ako protislužba za poskytnutie priestorov a prípojok predstavuje obchodnú transakciu, treba článok 1 ods. 1, článok 2 bod 1 a článok 12 ods. 4 (ako aj odôvodnenie 3) smernice Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách vykladať tak, že členské štáty môžu z uplatňovania smernice vylúčiť nájomné zmluvy uzavreté pred 16. marcom 2013, ak omeškanie s jednotlivými platbami nájomného nastane po tomto dátume?
            
         
      (1)  Ú. v. EÚ L 48, s. 1.